**Referat fra digitalt årsmøte i Varden velforening våren-sommeren 2020, for saker som angår budsjettåret 2019**

Innkalling til årsmøtet ble sendt alle medlemmer innen fristen og satt til St. Thomaskyrkja, fredag 10. april kl. 17.00, 2020.

Fysisk oppmøte til årsmøtet ble avlyst basert på smittevernhensyn.

Følgende saker var oppført slik som tidligere:

1. Valg av ordstyrer

2. Godkjenning av innkallinga

3. Godkjenning av styrets beretning (eget vedlegg)

4. Godkjenning av årsregnskapet - revisors beretning for 2019 (eget vedlegg)

5. Godkjenning av budsjett for 2020 (eget vedlegg)

6. Fastsetting av kontingent for 2020

7. Veibom (eget vedlegg)

8. Innmeldte saker (frist 20. mars)

9. Årets påskeskirenn

10. Valg

Vang kommunestyre vedtok at hyttefolk ikke kunne oppholde seg på sine hytter i påska grunnet koronasituasjonen.

Tidspress medførte at Sak 7 ble behandlet digitalt med voteringsfrist 10. april. Oddvar Flæte mottok stemmene og talte opp stemmer for mekanisk eller elektrisk bom. Resultat:

8 for mekanisk bom

38 for elektrisk bom

De øvrige sakene ble også behandlet digitalt, bortsett fra at Sak 1, Sak 2 og Sak 9 falt ut av naturlige grunner. Sak 8 hadde ingen innmeldte saker innen fristen.

Fristen for å komme med digitale innspill til de øvrige sakene ble satt til 20. juli. Styret mottok ingen innspill.

Dermed ble styrets beretning (Sak 3), årsregnskapet med revisors beretning (Sak 4), budsjett 2020 (Sak 5), og kontingent for 2020 (styrets forslag: uendret), alle vedtatt uten merknader.

Sak 10 (valg) ble også vedtatt, slik valgkomiteen foreslo. Nytt styre er Jon Alsaker (kasserer), Geir Fredheim (styremedlem), Kjell H. Garvik (styremedlem), Kari Kaardal (styremedlem), Sven Svebak (leder) og Oddbjørn Malmo (varamedlem). Åge Jensen ble gjenvalgt som revisor.

Valgkomiteen ble gjenvalgt med Ingeborg Eri (gjenvalg, utenfor feltet), Olav Arne Himle (ny, Varden 1) og Per Vold (gjenvalg, Varden 2).